Nereide
Nereide ili nerejide (, ) su bile kćerke morskog boga Nereja i njegove žene Doride, morske nimfe.

Mitologija 
Nereide su bile niže boginje koje su naseljavale „unutrašnje more“, more koje je zapljuskivalo obale na kojima su živeli ljudi. Prema različitim izvorima bilo ih je od 50 do 100. Homer ih imenom pominje samo 44.

Nereide su živele uz stenovite obale, u srebrnim pećinama na samom morskom dnu, i bavile su se muzikom i plesom. Kao i njihovi roditelji, koji su imali blagu narav, i Nereide su pružale zaštitu pomorcima, a njihovi kipovi još i danas ukrašavaju pramce brodova, kao i fasade kuća na obalama Sredozemnog mora.

Od svih nereida najviše su se proslavile dve:
Amfitrita - žena boga mora Posejdona
Tetida - majka ahejskog junaka Ahileja

Po Nereidama je dobio ime prirodni satelit planete Neptun, Nereida.

O Neridama 
Iz antike su se sačuvalo bezbroj prikaza Nereida: na vaznama, mozaicima, reljefima, kao i na nadgrobnim spomenicima gde se javljaju u pratnji značajnijih bogova.

Jedan od najpoznatijih umetničkih spomenika sa njihovim likovima jeste „Spomenik nerida“ u Ksanti u Maloj Aziji, koji se danas nalazi u Britanskom muzeju u Londonu.

Spoljašnje veze 

 Nereide u klasičnoj literaturi i umetnosti

 
Nimfe